
Temporada di horcan: Mas 


horcan cu normal den 2022 


Be prepared: Visit hurricanes.gov and follow @NWS and (DNAC_ Atlantic on Twitter, 

Meteorologonan di Climate Prediction Center di NOAA, 
un divisiondi National Weather Service, ta predici 
actividad mas halto cu averahe den e temporada aki 
di horcan cu ta cuminsa dia prome di juni. E lo ta e di 
shete temporada sigui di horcan cu ta mas си e averahe 
custumbra. 


NOAA ta predici un temporada di horcan, den Atlantico, 
superior na ormal y lo bira asina e di shete temporada 
sigui cu tin mas hopi horcan cu normal. 


Causa 


E perspectiva di NOAA saca e siman aki, pa temporada 
di horcan den Atlantico, cu ta core for di proe di juni 
te cu 30 di november, ta cu tin un 65% d chens pa un 
temporada mas halto cu normal, un 25% di probabilidad 
di un temporada casi normal y un 10% di probabilidad 
pa un temporada inferior na un temporada normal. 


Pa e temporada di horcan di 2022, NOAA ta pronostica 


un rango di probabilidad di 14 pa 21 tormenta tropical 
cu nomber (biento di 39 MPH of mas, 62.7 km/ of 
mas), di cualnan 6 pa 10 lo por bira horcan (biento di 
74 MPH of mas), incluyendo 3 pa 6 horcan importante 
(categoria 3, 4 of 5), cu bientonan di 111 MPH of 
mas. NOAA tin un 70% di confiansa den e rangonan 
menciona lo bira realidad. 


E aumento di actividad cu ta spera pa e temporada aki 
di horcan ta debi na varios factor climatico, incluyendo 
La Nia cu tin y cu probablemente lo sigui durante e 
temporada di horcan, temperaturanan di superficie 
di lama mas calido cu normal den Oceano Atlantico y 
Lama Caribe, bientonan tropical di Atlantico mas debil 
y un aumento di mozon di Africa west. 


Un mozon di Africa West ta duna mas forsa na e olanan 
di oost di Africa, cu ta responsabel di e horcannan 
mas pisa y di mas duracion durante mayoria di e 
temporadanan. 

Inflacion a subi causa principalmente 
door di aumento den transporte 


Banco Central di Aruba a saca un relato unda ta duna 
hopi cifra di e situacion di Aruba. Kisas pa mayoría di e 
ciudadano, esaki no ta comprondibel. 


Pero fácilmente bisa por mira cu inflación a subi, crédito 
na consumidor a bira menos, pero si a duna crédito na 
mas compania y pa hipoteca pa vivienda. Y loke ta bon 
pa sa ta cu e entrada di Gobierno den luna di maart a 
subi, compara cu e mesun luna di aña pasa. 


Compara cu februari 2022, e cantidad di placa den 
circulacion a subi cu Afl. 48,5 miyon te na Afl. 5.404,8 
miyon den e luna di maart 2022. Esaki a resulta for di 
un crecemento den e reserva di divisa netto (+Afl. 381,8 
miy on) y un bahada den e activo domestico netto (-Afl. 
333,3 miyon). 


Na maart 2022, e subida den e reserva di divisa netto 
a wordo causa pa compra netto di divisa di Afl. 685,3 
miyon di publico, principalmente relaciona cu otro 
inversionnan y entrada for di turismo. Esaki a wordo 
parcialmente mitiga pa benta netto di divisa di Afl. 303,5 
miyon na publico, primordialmente relaciona cu pago pa 
importacion. 


E reduccion den e activo domestico netto a wordo causa 
pa bahadanan den tanto credito domestico (-Afl. 330,5 
miyon) y den transaccionnan no relata na credito (-Afl. 
2,8 miyon). 


E caida den credito domestico a resulta for di menos 
credito bancario netto na e sector publico (-Afl. 329,2 
miyon) y menos credito bancario na e sector priva (-Afl. 
1,3 miyon). 


E bahada den credito bancario netto na e sector publico 
ta wordo atribui na un subida den deposito di gobierno 
(+Afl. 329,2 miyon). E caida den credito bancario na 
e sector priva a wordo causa pa menos credito na 
consumidor (-Afl. 14,1 miyon), y mas credito na empresa 
(+Afl. 8,3 miyon) y hipoteca pa vivienda (+Afl. 4,5 miyon). 


Inflacion 


E nivel general di prijs, cu ta wordo midi door di e indice 
di prijs di consumo, a registra un subida di 4,0 porciento 
den e luna di maart 2022 compara cu maart 2021. E 


contribuyente principal na e aumento aki tabata e categoría 
"transporte". 


Pa loke ta trata e promedio anual di e tasa di inflacion, esaki 
a registra 2,1 porciento na maart 2022, compara cu 1,7 
porciento na februari 2022. 


Entrada di Gobierno 


Entrada total di gobierno a suma Afl. 86,3 miyon na maart 
2022, cual ta Afl. 15,5 miyon mas cu e mesun luna di e aña 
anterior. Esaki a resulta for di un subida den entrada di 
impuesto (+Afl. 16,4 miyon) y un bahada den entrada no 
relata na impuesto (-Afl. 0,9 miyon). 


E aumento den entrada di impuesto a wordo causa - 
principalmente pa mas entrada for di impuesto riba 
importacion (+Afl. 5,0 miyon), riba e asina yama “turnover 
tax” (B.B.O.,B.A.V.P.) (+Afl. 4,9 miyon), y гіра salario (+Afl. 3.1 
miyon). Di otro banda, entrada for di impuesto riba ganashi 
(-Afl. 3,9 miyon) a baha. 


Turismo 


Na maart 2022, e cantidad di turista a registra 95.912 turista, 
cual ta 46.945 mas bishitante (+95,9 porciento) compara 
cu na maart 2021. E mercadonan Norte Americano, Latino 
Americano, y Europeo a subi cu 39.017 bishitante (+89,8 
porciento), 3.132 bishitante (+165,3 porciento), y 3.731 
bishitante (+147,0 porciento), respectivamente. 

Minister Rocco Tjon: 


Comision di CPT a audit diferente 
centro di detencion na Aruba 


Minister di Husticia y Asuntonan Social Sr. 
Rocco Tjon a reuni cu “Europees Comité voor 
de Preventie van Foltering en Onmenselijke of 
Wrede Bestraffing of Behandeling” (CPT), un 
comision internacional cu ta audit centronan di 
detencion. 


Durante nan bishita na Aruba, nan a bishita 
Korrektie Instituut Aruba (KIA), diferente warda 
di Polis como tambe Guarda nos Costa (GNC) pa 
asina mira e situacion actual. Durante e bishitanan 
aki, nan a sinta y dialoga cu tur e profesionalnan 
cu ta traha na e diferente departamentonan aki. 
Durante e reunion cu a tuma luga despues di 
nan bishita, a sinta na mesa pa asina brinda nan 
recomendacionnan. Banda di esaki, nan a tene 
diferente dialogonan cu e detenidonan, pa asina 
haya mas informacion tocante varios topico. 


E comision CPT ta audit e centronan di detencion 
riba diferente aspecto, manera infrastructura, 
higiena y e trato cu e detenidonan ta haya door 
di e profesionalnan cu ta traha na e centronan 
di detencion. Dentro di poco lo ricibi e prome 
rapport preliminario di e bishita aki, cu cada 
punto detaya. Durante e reunion aki, varios 


punto interesante a wordo treci padilanti, caminda algun di e 
recomendacionnan cu a wordo menciona, no lo tin un costo mara na 
dje pa por implementa esakinan, manera e adaptacion den maneho y 
cierto reglanan cu tin na vigor actualmente. 


Segun Minister Tjon, e puntonan aki lo haya e debido atencion lo mas 
pronto posibel, pa asina por cuminsa traha riba e adaptacionnan aki. 
Banda di esaki, a trece demas puntonan padilanti, cu lo haya e atencion 
necesario a largo plaso, unabes logra aloca e fondonan necesario, pa 
por atende cu esaki. 


Segun e mandatario, e comision CPT a keda sumamente satisfecho cu 
e cooperacion cu nan a ricibi di parti di e delegacion di Aruba, mirando 
cu nan a ricibi e debido acceso na cada luga, documento y informacion 
cu nan a pidi pe. 


Minister Tjon a indica cu ta reconoce e diferente retonan cu tin 
actualmente na Aruba, por ehempel cu Instituto Coreccional, 
sinembargo, e tipo di auditnan aki di CPT lo yuda crea mas comprension 
di nos situacion actual na Aruba, cual por yuda pa ricibi e permiso 
di Hulanda pa asina yega na e fondonan necesario pa por trece e 
cambionan necesario. Actualmente, ta den espera di e rapport cu e 
comision lo entrega pa asina por cuminsa efectua e recomendacionnan. 


Diasabra 28 di Mei 2022 


£A\EMainta 


-~-o EZZIM 


Pa falta di perspectiva 


Mas y mas hende buscando ayudo cerca 
conoci y amigonan pa falta di cuminda 


Placa no ta yega of simplemente e placa no ta suficiente pa 
cria un mantene un famia den e forma adecuado manera cu 
esaki mester y por mira practicamente tur dia, desaroyonan 
cu ta duna indicacion serio riba un pobresa creciente aki na 
Aruba. 


E siman aki por a scucha cantidad di informacion relaciona 
cu bishita di Secretario di Estado Alexandra van Huffelen, 
con un biaha mas tin un diferencia grandi den e pensamento 
di Prome Minister di Aruba y e posicion cu Hulanda tin 
relaciona cu e ayudo financiero. 


Van Huffelen a sinta cu algun grupo, a sinta cu mandatarionan 
y hasta un rato cu lidernan sindical pero en realidad e grupo 
cu mester a wordo scucha, no a wordo scucha y esey ta 
e grupo cu ta casi hoga den e pobresa cu a wordo hereda 
despues di e pandemia di Covid. 


Sindicatonan di trahadonan di gobierno ta hibando un lucha 
husto, bringando pa loke gobierno a kita inhusto for di nan 
cu reduccion salarial di 12.6% cu ta nan pleno derecho ya 
cu loke a tuma luga, tabata un engaño innecesario di parti 
di gobierno di Aruba. 


Diamars tambe a bin Sali na cla cu un di e gruponan 
vulnerabel den comunidad, cu ta e hendenan grandi, e 
pensionadonan, cu a bin ta luchando pa recupera loke nan 
tambe e perde den henter a manipulacion di gobierno, esta 
OPPA, cu kier pa gobierno duna nan bek e 50% cu a retene 
for di nan pa loke ta e “gelijkbedrag.” 


Ningun caminda sinembargo por a scucha of lesa riba e 
grupo mas vulnerabel cu tin, esta di famianan cu dor di e 
pandemia y awor e inflacion cu a explota rond mundo, ta 
pasando den situacionnan sumamente fastioso y dificil. 


Den centenares di cas rond di Aruba, tur dia sin excepcion, 
tin varios famia cu no ta logra di pone riba mesa, plato di 
cuminda pa motibo cu e placa no ta suficiente y e grito pa 
ayudo ta birando mas y mas fuerte. 


Hendenan cu ta yama ruman, primo, bisiña y hasta bisiña 
y conocinan, pa si nan por tin algo pa cu nan por consumi 
ya cu e situacion ta dificil pa nan y no tin placa pa cumpra 
alimentacion pa henter e famia. 


Casonan caminda tin hende tin dos pa tres dia sin como 
algo drechi, hendenan cu nan awa a ser corta y otronan sin 
coriente ya cu e placa simplemente no a yega pero e grito 
aki di desesperacion, no ta ser scucha pa ningun hende y 
tampoco gobierno. 


Hamber semper na tur momento y na tur parti di mundo, 
ta algo horibel y ora cu tin muchanan chikito envolvi, e 
situacion ta bira ainda mas dramatico y desespera, caminda 
ya caba ta conoci di miles di caso caminda muchanan a 
yega scol sin un pida pan, sin algo di bebe ya cu na cas no 
tin nada pa hiba scol pa come. 


Loke ta mas serio di e desaroyo lamentabel aki, ta e 
hecho cu pueblo no tin perspectiva, no ta mira ningun 
señal cu gobierno of su departamentonan tin atencion pa 
e desaroyo serio aki y nan ta mira cu e unico lucha cu ta 
ser hiba, ta pa atende cu mas pakete di medida cu ta na 
caminda. 


Tin famia cu ta pidi un kipashi y algo pa sikiera hunta riba e 
pan, caminda den varios caso ta pidi un paki di manteca of 
un beleg cu no ta mucho caro pa asina e yiunan por drumi 
cu algo na stoma. 


Esaki ta e storianan cu tin cu wordo conta na Secretario 
di Estado van Huffelen y otro mandatarionan Hulandes 
pa nan mira kico pueblo di Aruba ta pasando aden na e 
momentonan aki. 


-Mainta 

Aruba Bank a contribui na Fundacion Muchila Creativo 


Durante nan campaña di 
siman di conscientisacion 


d$» 


Aruba Bank a contribui na Fundacion Muchila 
Creativo su siman di conscientisacion. 


Na aña 2020, e Fundacion a expande nan servicionan 
door di afiadi un scol di arte secundario pa e grupo 
di hobennan special. Cu esaki den mente a organisa e 
siman di conscientisacion cu ta bai enfoca riba e tema 
di “Arte”: Transformacion y Inclusion den Comunidad” 
cu e meta pa conscientisa con arte ta transforma bida 
di cada un di nos. 


E siman di conscientisacion a conta cu diferente 
actividad caminda tur persona di tur edad por participa 
caminda cu nan tabata desea. A termina e campafia 
cu un feria, expo y open house pa mustra cu arte tin 
e habilidad pa transforma, ilumina, educa, inspira y 
motiva. 


Pabien na e organisadornan di e tremendo campafia di 
siman di conscientisacion. 


4 

Bin cera conoci y saluc 


diadomingo 29 di mei na Klooster Imeldahof 


Fundacion Kapel di Bethania (FKB), tin e grato 
honor di anuncia bishita di Zr Marjolein for di 
Hulanda. Zr. Marjolein ta un di soeurnan di e ordo di 
Dominicanesnan di Bethania cu a traha den e bario di 
Noord, na Imeldahof, na diferente schoolnan y a biba 
den e klooster Imeldahof. 


Diadomingo awor pueblo di Aruba ta keda 
cordialmente invita pa un actividad familiar di bin cera 
conoci y saluda soeur. E actividad lo cuminsa pa 10 
or di mainta te cu 2 or di atardi. Pa 11 or di mainta Zr. 
Marjolein lo tene un charla tocante su experencia di 
bida como soeur, e periodo cu e a biba den Klooster 
Imeldahof y tambe unda nan tur ta awor. 


Di un bishita na Aruba, Zr. Marjolein a hafia su 
vocacion lagando su trabao y su comprometido na 
Hulanda, pa asina entrega su mes na e bida religioso. 


Un bunita testimonio fmi 
di un persona cu na | 
un edad hoben ta 
dicidi di cambia tur 
su planes y entrega su 
mes totalmente na un 
bida spiritual. 


Durante e dia aki lo j 

tin oportunidad pa 

un y tur por combersa cu soeur, Y tambe por bishita 
e exposicionnan * Historia di parokia di Noord" 
y “ Caribbean Ties". Nelson Thiel lo ta presente cu 
su caha di orgel pa deleita publico presente cu dushi 
musica. Naturalmente bar y cushina lo ta bon surti. Pa 
mas informacion por bishita e pagina di facebook di 
Fundacion Kapel di Bethania. 


t 

AIB Bank N.V. ta contento di por anuncia cu 
a logra conclui exitosamente un transaccion 
pa cu e (re)financiamento di Princess 
Juliana International Airport (PJIA) na Sint 
Maarten. E (re)financiamento aki a wordo 
realisa conhuntamente cu 6 otro institucion 
financiero na Sint Maarten, Curagao y Aruba 
pa un suma total di USD 90,000,000. 


AIB Bank МУ. sigur ta gradici PJIA pa e 
confianza di a wordo selecta den e rol di 
Mandated Lead Arranger pa aregla y finalisa 
e transaccion aki cu a cuminsa den afia 2021. 
Durante e transaccion pa e (re)finaciamento 
aki, AIB Bank NV. sigur a experiencia un 
profesionalismo di PJIA, representa pa e CFO 
(Chief Financial Officer) sefior Ben van der 
Klift y su team. 


E structura di e financiamento nobo lo brinda 
mas beneficio pa PJIA, entre otro menos gasto 
di interes, menos gasto relata na conseho 
legal y e transaccion ta structura a base di 
ley di Sint Maarten. E desaroyo positivo aki 
ta resulta den mas fondonan disponibel pa 
asisti cu e recuperacion y renobacion di PJIA. 


E transaccion aki ta hopi importante pa e 
institutonan na Sint Maarten y den region cu 
ta participa. E confianza regional cu a wordo 
demostra den e economia y en particular 

den e airport di Sint Maarten ta 
refleha su mes grandemente y 
a resulta den condicionnan di 
transaccion competitivo. Alabes 
esaki ta indica cu Sint Maarten ta 
recuperando drasticamente di e 
dañonan causa door di desasternan 
natural y e pandemia. Director 
di AIB Bank N.V., Sr. Frendsel Giel 
a bisa durante e ceremonia cu a 
tuma luga diaranson dia 25 di mei 
na St. Maarten “Nos ta sumamente 
contento di por a logra conclui e 
transaccion aki den e tempo stipula 
y cu e condicionnan faborabel 
manera confirma pa señor van de 
Klift den su speech anteriormente” 


Un pabien y danki ta bay na 
Stichting Algemeen Pensioenfonds 
Sint Maarten, RBC Royal Bank N.V., 
Ennia Caribe Leven (Aruba) N.V., 
Sagicor Life Inc., Stichting Vidanova 
Pensioen Fonds y Foundation 
Pension Fund Isla Curacao cu a 
participa como financiador hunto 
cu AIB Bank N.V. Tambe AIB Bank 
N.V. ta gradici tur esnan cu a 
asisti y aporta den e proceso aki, 
incluyendo Spigt Dutch Caribbean 
como deal counsel, Simmons & 
Simmons LLP como consehero legal 


di PJIA. 


Un pabien tambe ta bay na e 
Syndication team di AIB Bank N.V. 
cu a demostra cu como instituto 
local, por logra transaccionnan 
asina no solamente local pero 
tambe internacional. Sin duda 
tur partido envolvi ta orguyoso 
di por contribui cu e desaroyo di 
PJIA na Sint Maarten. 

Aruba Marriott a celebra “global associate 


appreciation week" cu hopi actividad 


Marriott su ‘core value’ di ‘putting people first’ ta un compas 
primordial den tur locual e asociadonan ta haci na e hotel, di e 
servicio caluroso cu nan ta extende na huespednan pa e atencion 
cu nan ta duna na otro asociadonan y coleganan. Y esaki no ta 
diferente durante Marriott su “Global Associate Appreciation Week 
cual a wordo celebra cu un kalender yena cu diferente actividad y 
evenemento durante e siman di 16 pa 20 di mei 2022. 


E siman special aki a inicia cu un evento di bowling na Eagle 
Bowling unda asociadonan por a disfruta di e concepto di 'crazy 
bowling' y karoake. Riba diamars, asociadonan a forma nan grupo 
pa participa den un evento di sport riba beach, sigui pa 'cafetaria 
culture дау’ unda un lunch special inspira pa diferente cultura a 
wordo sirbi den cafetaria. E dia di cultura ta un simbolo di Aruba 
Marriott su aprecio pa un team di asociado multicultural, unda tur 
cultura ta bon bini y aprecia. 


Diaranson mainta a uni forsa pa haci un beach cleanup di e salifia 
dilanti di e compleho di Aruba Marriott como parti di e servicio 
comunitario y despues di merdia, asociadonan a pasa un rato 
ameno na un evento di paintball na Hot Triggers. 


gY «йе 


Lun 


Diahuebs atardi e team di Aruba Marriott a haci un 'nature sunset 
walk' den Balashi Gold Mill Ruins. Y pa clausura e siman di Global 
Associate Appreciation Week, a celebra un mainta di ‘Become’ den 
Amsterdam Ballroom unda asociadonan por a sifía mas di con nan 
por crece y desaroya nan habilidadnan pa logra nan metanan y den 
oranan di atardi, e asociadonan a competi den un scavenger Hunt 
na San Nicolas sigui pa un Happy Hour na Carnival Village. 


"Nos asociadonan ta e curason di nos hotel y ta danki na nan kende 
ta nos ‘brilliant hosts’ cu ta extende e servicio di calidad halto na nos 
huespednan, nos por ta orguyoso di tin cantidad halto di huesped 
cu ta regresa como tambe un rating halto di 'guest experience". Y 
ta pa es motibo nos ta celebra e siman aki den grandi pa asina 
duna e aprecio na cada asociado pa tur locual nan ta brinda na 
e compleho di Aruba Marriott", a comparti Ruthline Theysen — 
Complex Director di Human Resources. 


Pa esnan interesa pa cuminsa nan carera na Aruba Marriott, por 
bishita www.marriott.com/careers pa aplica. 


Historia 


Aruba Marriott Resort & Stellaris Casino a habri na afía 1995 cu 411 
camber y a afiadi 3 camber na 2018. Na afia 1999 a habri Ocean 
Club cu 311 camber y na aña 2004 a habri Surfclub cu 900 camber. 
Na tur, e famia di Marriott Aruba ta consisti di mas o menos 1200 
empleado den servicio directo. 


E compleho di Marriott Aruba ta esun di mas grandi den henter 
Caribe, tanto den cantidad di camber como den cantidad di 
empleado. 

Caribbean Arthritis Foundation cu congreso 


medico pa veld di cuido presenta pa Prof. dr. 
Michael Nurmohamed y Dr. Rashidi Rellum 


Diamars anochi a tuma lugar den “Arikok”-ballroom di Hyatt 
Place Aruba Airport, e prome congreso medico organiza pa 
Caribbean Arthritis Foundation. Durante di e anochi aki e 
veld di cuido a haya un oportunidad unico pa expande nan 
conocimento riba tereno di artritis, door cu prof.dr. Michael 
Nurmohamed, reumatologo na VUmc y Reade, como orador 
principal a duna un presentacion riba e topico “Cardiovasculair 
Risico & Management bij Reumatoide Artritis”. 


E evento aki a wordo acredita na Hulanda cu oficialmente lo 
percura pa muy en particular specialista, dokter y boticario 
nan lo ricibi puntonan den cuadra di educacion permanente. 


Den presencia di varios director di instancianan medico, pero 
tambe 110 medico, e anochi interesante a wordo inicia door di 
Dr. Rashidi Rellum, Aruba su prome reumatologo desde 2019 y 
un orador pa e anochi aki. 


Den su presentacion Dr. Rellum a splica brevemente con su 
persona y su colega nobo desde 2022, esta Dr. Jessica van Nies, 
lo percura pa mehora e cuido riba tereno di artritis for di nan 
policlinica di reumatologia na Sasaki, ya cu mientras tanto nan 
a haya bista amplio di cuanto patient aki na Aruba ta sufri di un 
di varios forma di artritis cu ta existi. 


Prof. dr. Michael Nurmohamed a presenta informacion clave 
y mas recien, a base di varios estudio nan haci hunto cu otro 
coleganan profesor na Hulanda, riba tereno di artritis. E tema 
principal tabata e riesgo y maneho cardiovascular di artritis 
reumatoide. Un persona cu wordo diagnostica cu artritis 
reumatoide, durante di su bida tin un chens mas grandi pa 
desaroya retonan cardiovascular. 


Esaki ta un di e motibonan principal pa kiko Caribbean Arthritis 
Foundation ta enfoca riba e “early diagnosis awareness 
program”. Antes hopi persona cu artritis tabata tin un chens 
grandi pa desaroya joints desforma durante nan bida, pero 
door di remedinan sofistica, esaki ta wordo limita bastante 
awendia, pero bou condicion cu un persona ricibi tratamento 
na ora. Pesey e programa di consienticacion aki. 


Un di e momentonan culminante tabata ora cu dos invitado 
special, esta Dr. Sandro Waterloo y Dr. Karina Kelly, a wordo 
sorprendicu unreconocimento special for di man die Presidente 
di Caribbean Arthritis Foundation, esta. Sr. Francisco di Mey. 
E reconocimento special ta pa tur trabou cu nan a desplega 
prome cu Aruba a conoce su prome reumatologonan. 


Un danki special ta bai na e Nationale Vereniging ReumaZorg 
Nederland, cu a haci e congreso medico aki posibel. 


Pa mas informacion, libremente bishita e website: www. 
cafaruba.org of FaceBook Caribbean Arthritis Foundation. 


IMPROVING LIVES! 


СЛАР IRITIS FOL 


TION 


IMPROVING LIVES 

5:7 E 
Clifford Heyliger representando 


AVP y Aruba na ODCA 


“ODCA, e organisacion cu ta conta cu 27 partido 
miembro, represenatondo 23 Pais den Centro, 
Sur America y Caribe ta un factor sumamente 
importante pa fomenta y fortalece e valornan 
riba cual partidonan Social Cristian, cu enfoke 
humanista ta recohe nan ideolgia y vision 
pa futuro. Pa e motibo aki mi a sinti mi mes 
bendiciona y honra di por a representa Partido 
AVP na e di 23 Congreso Statutario di ODCA na 
Mexico", tabata palabranan di Clifford Heyliger 
riba su particpacion na e congreso importante aki. 
Recientemente Clifford Heyliger a worde nombra 
tambe den e directiva nobo di AVP y encarga cu 
temanan di relacionan internacional. Esaki tabata 
su promer mision representando AVP y Aruba 
internacionalmente. 


“Miadrenta politica, pasobra di mi fe, mi creyencia 
cu ta fortifica mi conviccion cu sirbicio publico 
mester worde compafia cu un mision humano 
trancendental. Nos caminda padilanti mester ta 
ancra fuertemente den valornan profundo. Amor 
prohimo mester ta nos guia continuo, e marco di 
referencia pa nos duna contenido y busca e bon 
comun pa nos Pais y sociedad. Den ODCA ta 
contempla y profundisa continuamente e temanan 
aki y pesey mi a sinti e valor grandi di a haya e 
oportunidad pa a representa AVP na e congreso 
aki, Clifford Heyliger a subraya. 


E honor aki a haya un dimension mas lokal y serca 
na momento cu mi por tabata parti di e votacion 
na e Congreso cua eligi nos lider di partido, Mike 
Eman como Vice-Presidente di e instituto aki 


hunto cu un Presidente nobo den calidad 
di Mariana Gomez del Campo Gurza 
(Partido Acción Nacional, México). Un 
reconocimento importante pa Aruba, 
AVP y Mike Eman cu promer tabata 
Vice-Presidente pa e area di Caribe y 
awor a bira un di e Vice-Presidentenan 
di henter e organisacion. 


Clifford Heyliger ta splica cu temanan 
di e congreso tabata varia pero a enfoca 
principalmente riba е  principionan 
Cristian Democrata cu ta solidaridad, 
responsabilidad comparti, equidad 
publico y nos responsabildad pa e futuro. 
Hopi paista sufriendo pa falta di liderazgo 
cu vision y un guia transcendental. E 
concepto di amor prohimo y e buskeda 
di e bon comun ta bai perdi den Paisnan 
caminda e gobernacionan no ta mira mas 
e nececidad di Pueblo pero unicamente 
kier busca y mantene poder den un 
forma totalitario pa previlegia un grupo 
selecto, mientras e pueblo ta sufri. 


Un vez mas den ODCA nos a reafirma 
nos compromiso pa ofrece nos pueblonan 
den nos Paisnan e caminda di bon 
comun, sea den nos gobernacionan of 
den opcion alternativa pa gobernacionan 
cu ta riba e mal caminda. 


Clifford Heyliger ta subraya cu amor 
prohimo ta pone cu bo ta mira, scucha 
y sinti bo mes como politico un cu 
e nececidanan den pueblo, nan ta bo 
rumannan. E ta pone cu bo ta realisa cu 
gobernacion no ta pa bo partidarionan 
pero pa tur bo rumanan. E ta pone cu 
bo ta realisa cu bo ta un jiu di esnan 
cu a bai bo dilanti. Cu respet y gratitud 
pa nan sacrificio, cu conocemento di 
nan valornan bo ta biba den e presente 
y bataya hunto cu bo rumanan pa 
un presente y futuro prometedor. 
Realisando cada vez tambe cu bo ta un 
ruman grandi pa esnan cu mester bin 
ainda. “You are your borthers keeper” 
Clifford ta envatisa. Asina, mientras bo 
ta esforza bo mes cu valornan humanista 
pa haci e presente mihor bo ta habri 
caminda pa e futuro. 


Unicamente cu un strea di guia bo por 
ta para asina den e presente, conectando 
pasado cu futuro y futuro cu pasado. E 
buskeda di e bo comun ta e kompas. Den 
ODCA, Clifford Heyliger ta splica ta e 


temanan aki di nos responsabilidad 
nos a reflecciona riba dje y a subraya e 
caminda padilanti. Locual nos ta haci 
tambe den AVP. 


Clifford Heyliger a splica tambe cu 
den e conferencia anterior na Costa 
Rica den cual Mike Eman y Robert 
Candelaria a representa AVP a keda 
acorda un resolucion pa AVP tuma 
e iniciativa pa establece na Aruba 
un Centro di Formacion Politico pa 
region. E concepto aki ya AVP ta 
desaroyando hunto cu Rycond Santo 
do Nascimento den Fundacion Digna 
Lacle Herrera. Awor cu COVID a pasa 
por bai dune e conido internacional y 
regional manera acorda cu ODCA. 


*Mi a bin bek cu hopi animo pa sigui 
lucha y sigur hopi inspira pa a mira e 
admiracion cu tin pa partido AVP y nos 
lider Mike Eman cu a haya hopi elogio 
di e Presidente saliente Juan Carlos 
Latorre y esun entrante. Ambos a 
expresa nan admiracion pa e calidanan 
humano di nos lider y visonan desplega 
den liderazgo na Aruba y contento cu 
e lo ta den e team nobo di ODCA". un 
Clifford Heyliger hopi satisfecho cu 
su participacion na ODCA a termina 
expresando. 

Diaranson ultimo, Conseho di Minister di Reino 
no a dicidi ainda riba e peticion di gobierno 
di Aruba, pa reinstitui e reduccion salarial di 
trahadonan publico di 12.6% y como tal esaki 
ainda ta keda algo riba mesa. 


Benny Sevinger, miembro di fraccion di AVP, a 
mustra cu si antes tabata sr Knops, awor ta sra 
van Huffelen ta bolbe desenmascara Prome 
Minister Evelyn Wever Croes, papiando cosnan 
cu no ta berdad. 


“Ya caba trahadonan publico a descubri for di 
aña pasa cu e decision di Prome Minister pa 
reduci salario di trahadonan publico cu 12.6%, 
no tabata pa yuda esunnan cu a perde nan 
trabou durante di e pandemia pero cu esaki 
tabata pa gabinete Wever Croes | usa pa mustra 
Hulanda cu a baha gasto di personal. 


Ya caba Raymond Knops for di masha dia 
caba a mustra cu ta Prome Minister di Aruba 
a presentga e proposicion aki y cu Hulanda a 
sostene esaki tambe y mesun cos ta e decision 
di reduci gastonan den cuido medico riba custia 


LIN HITTER 
DI IM. 
POF! 
STROBF 
во DI 
YEGA CAS. 


Diasabra 28 di Mei 2022 


di pueblo. 


Awor cu tin un Secretario di Estado nobo den persona di Alexandra 
van Huffelen, ta sali otro berdad amargo caminda pensionadonan a 
entrega 50% di nan gelijkbedrag a base di decision di gabinete Wever 
Croes, sin cu nunca Hulanda tabata sa di esaki. 


Ta mas cu claro cu e mandatario Hulandes a keda sorprendi y a mustra 
cu esaki no por, cu no por mishi cu entrada di pensionadonan cu ya 
caba ta confrontando cantidad di retonan financiero y hopi no por 
mantene cabes riba awa. 


Te awo van Huffelen ta mustra cu e accion aki di kita placa for di 
pensionadonan, no ta algo cu Hulanda a exigi ya cu nan no tabata sa mes 
cu gobierno di Evelyn a tuma e medida aki contra di pensionadonan. 


Pues mentira tras di mentira Prome Minister ta sigui presenta na 
pueblo di Aruba y awor cu Conseho di Minister di Reino ainda no a 
bay di acuerdo cu e peticion di gobierno di Aruba riba e reduccion 
salarial di trahadonan publico, awor gobierno kier punta dede riba 
Hulanda atrobe. 


Awor gabinete Wever Croes tin cu saca e placa aki di reduccion salarial 
for di otro caminda, for di presupuesto 2023 y esaki ta bay nifica cu 
ta pueblo lo tin cu bay atene su mes na e consecuencianan aki di otro 
mal decision di gobierno di Evelyn Wever Croes. 


Ta di spera Prome Minister busca un forma pa duna e pensionadonan 
e par di miyon cu nan a kita inhustamente for di nan pa dos aña sigui 
y busca den su grupo grandi di coordinadonan na unda e por saca e 
placa aki pa pensionadonan,” Parlamentario Benny Sevinger a declara. 

Ladron a habri 
porta sin horta nada 


Diahuebs atardi polisnan a bay na un cas na Bubali pa 
motibo cu desconocinan lo a kibra drenta un cas. 


Na e sitio polisnan a papia cu e señora dofio di e cas kende 
ta splica cu pa banda di 11.45 di mainta, el a Sali for di su 
cas, lagando tur cos bon cera pero ora cu el regresa banda 
di 6°or di atardi, el a bin nota cu un porta dobel na banda di 
e cas, tabata habri. 


E sefiora a bati alarma mesora na polis y a sinta warda e 
oficialnan yega y polisnan enberdad a tuma nota cu e porta 
tabata habri.Hunto cu e sefiora a drenta pa controla si tin 
hende ainda den e cas y mira kico lo a wordo horta pero pa 
tur hende nan sorpresa, tur cos tabata na ordo y solamente 
e porta tabata e unico cos for di sla dor cu e tabata habri. 


Tin posibilidad cu esun cu kier a drenta e cas a wordo 
sorprendi y a core bay pero ta strafio cu a habri e porta y 


no a horta algo. 


Homber desconoci 
ta horta *pauwies" 


Central di polis a wordo informa di un caso di ladronicia cu 
a tuma luga na e santuario di burico na Bringamos. 


Na e sitio polisnan a papia cu e denunciante kende ta splica 
polisnan cu pa banda di 4'or di atardi, el a mira un auto 
color beige staciona na e parti robes di e cura di waya di 
e santuario. 


Un homber a baha for di e auto, drenta den e cura y pasa 
man pa un pauwies y hinca esaki den e auto pa despues 
core bay for di e luga. E denunciante no por a duna mas 
informacion concreto riba e marca di auto of su number y 
tambe a mustra cu esaki ni a prome bes cu esaki ta pasa na 
e luga aki. No ta conoci si ta horta e bestianan aki pa cria 
of pa come. 


Homber no kier 
trampa pa juwana 


Central a dirigi un patruya na un cas na Savaneta despues 
cu a pidi intermediacion di polis pa un situacion cu a surgi 
na cas di e denunciante. 


Ora cu a yega na e adres anuncia, polisnan a papia c'un 
homber kende ta e denunciante y a informa polisnan cu 
algun mucha cu ta biba den e bario, a dicidi di pone un 
trampa pa coi juwana riba su tereno y caminda e no a 
duna nan permiso pa haci esaki. 


E denunciante a informa polisnan cu den pasado el a 
permiti e muchanan pa pone e trampa pero cu e biaha aki, 
e no a duna nan permiso pa haci esaki. 


Polisnan a. bay controla e trampa y por a mira cu den 
esaki tabatin varios fruta cu cual e muchanan kier a atrae 
e juwananan pero den e trampa no tabatin ningun bestia 
na e momento ey. 


Riba indicacion di e denunciante polisnan a bay na cas 
caminda un di e muchanan ta biba pero no tabatin ningun 
hende na cas pero tur cos ta mustra cu e muchanan aki lo 
a sali for di e punto di bista, cu pa motibo cu e denunciante 
a duna nan permiso biaha pasa, esaki lo ta conta pa nan 
bolbe pone e trampa pa coi juwana. 


Chauffeur maltrata pa 
asunto di parkeo 


Diaranson mainta banda di 10”or, polisnan a wordo dirigi 
na Schotlandstraat na altura di Shoco Snack pa un caso di 
maltrato. 


Na e sitio nan ta topa cu e homber di inicial N. kende ta 
declara c'un rato prome el a yega na e snack menciona y a 
staciona su auto banda di un Hyundai blauw scur y a surgi 
un intercambio di palabra entre nan dos. 


Ora cu el a baha for di su auto, chauffeur di e auto menciona, 
a baha bin riba dje caminda na dado momento e homber a 
propina su persona un mokete den cara. 


Polisnan a nota cu e homber a sufri un corta na su parti 
drechi di su boca pero e mes a informa cu e lo bay hospital 
pa tratamento medico y na e sitio polisnan a informa su 
persona kico e tin cu haci pa entrega denuncia na recherche 
pa e maltrato aki. 

Dos eterno rival lo enfrenta 
otro diasabra anochi! 


E conocido palacio di domino n'e grens entre 
Calabas y Kudawecha, e ya mundialmente famoso 
Domino Square Garden, ultimo tempo a style di bira 
un fabrica estilo ‘lopende band” di weganan grandi 
den domino! 


Diasabra awor, 28 di mei, no solamente lo tin final di 
Champion's League, pero ‘right after’ cuminsando pa 
7:30 di atardi lo cuminsa e tan spera confrontacion 
entre e dos eterno rivalnan Team SNOR y Team SERO 
BLANCO! 


Papiando di Champion's League, mester duna Snor 
credito di tin e berdadero ‘never give up mentality” 
cu hopi biaha bo ta wak cerca futbolistanan! Si den 
di 90 minuut ainda bo ta kere ta posibel pa score dos 
gol tras di otro pa saca un verlenging afo, anto Snor 
t'e guy cu ainda cu score di 5 -20 ta trapa trot pa 
logra 16 punta den overtime! 


Dje otro banda, Team Sero Blanco a demostra hopi 
biaha di ta e team cu e clasico mentalidad di 'Yes We 
Can!” Ken cu yega ta haya semper un bataya fuerte 
cerca Team Sero Blanco, y no ta prome biaha cu 
Team Sero Blanco a pone ekiponan di nomber para 
straight den nan sapato! 


Dominoes 


Y ta p'esey, shonnan amante di domino na nivel 
mundial, diasabra awor 28 di mei, ta manera hamber 
cu gana di come lo topa otro! Gasolin ariba candela! 
Niun ta baha cabes pa otro, locual ta priminti di ta otro 
anochi di sambombaso, di tension di corta rosea, ora e 
dos eterno rivalnan aki bati piedra ariba mesa! 


Shonnan, manera semper, e entrada ta completamente 
gratis ye yafamoso snacks di halftimelo lora totalmente 
por nada ora cu diasabra anochi 28 di mei, cuminsando 
pa 7:30 n'e mundialmente famoso Domino Square 
Garden, Team Snor enfrenta Team Sero Blanco den un 
bataya estilo un pa tera un pa lama! Yegaaaa trempan 
pa bo haya bo stoel VIP! 


E diferencia den Noticia 

Shakira ta perde caso 
riba impuesto na Spaña 


E famoso cantante Colombiano ayera a haya decision di 
Corte di Husticia na Madrid, cu su peticion relaciona cu 
pago di impuesto na e pais aki, ta wordo nenga y cu e 
cobransa di impuesto cu el a ricibi diun debe 4114.5 miyon 
euro, ta legal. 


Na prome luga Shakira for di 2015 tin Spaña pais di su 
esposo Gerard Pique, como pais di residencia pero el a 
ricibi un cobransa di impuesto pa e periododi 2-12 y 2014, 
caminda e cantante no ta di acuerdo cu esaki, ya cu e tempo 
ey e tabata biba na Bahamas. 


Sinembargo Fiscal den e huicio contra di Shakira a mustra 
cu e cantante tabata residencia na Spafia na e ciudad di 
Barcelona y cu e tabata biaha pa exterior pa rasonnan 
profesional, esta di duna concierto y otro aparicionnan. 


Segun leynan Spaño, hendenan cu ta pasa mas di seis luna 
den e pais, ta rekeri pa paga nan impuesto na Spaña y e 
departamento di impuesto a haci e cobransa a base di tur 
su entradanan adkeri for di actuacionnan rond mundo den 
e periodo menciona. 


Shakira pa medio di su abogadonan a insisti cu e tin 
cu paga impuesto solamente riba loke el a gana pa 
su presentacionnan na Spaña pero Corte a rechasa e 
argumento aki. 


Durante tratamento di e caso, e cantante a insisti cu el a 
pasa gran parti di su tempo den exterior y a raporta su 
ganashinan segun ta prescribi pa ley y cu ningun momento 
el a sconde intencionalmente su ganashinan y cu henter 
e caso contra di dje, ta basa riba diferencia entre e 


departamento di impuesto di Spaña y su persona. 


Shakira cu tin dos yiu, esta yiu homber Milan di nuebe 
aña y yiu muhe Sasha di shete, a ser considera pa Corte 
di ta un residente habitual di Spaña y cu no a wordo 
demostra suficientemente cu el a biba otro caminda. 


Corte a dicidi cu e decision impone contra Shakira di luna 
di Juli 2021, ora cu Hues a dicidi cu un investigacion di 
tres aña contra e cantante, a presenta suficiente evidencia 
cu tin actonan criminal pa desviacion di impuesto. 


Sinembargo un representante di e cantante Colombiano 
a declara cu for di momento cu ser avisa e suma cu e 
mester a paga pa loke e tabata debe na impuesto y cu 
semper Shakira a confia y cumpli cu su obligacionnan 
relaciona cu esaki a base di su expertonan a informe. 


Na 2018 Shakira a wordo acusa di evadi pago di impuesto 
na luna di Januari y e siguiente luna el a paga e sumna di 
25 miyon dollar na impuesto atrasa. 

TTT GTA 


Na honor di Earth Day den April, un competencia 
di escultura recicla a wordo organisa na Hilton 
Aruba Caribbean Resort & Casino recientemente. 
E iniciativa creativo anual aki a inclui un twist 
refrescante y original, cu enfasis riba escultura di 
animalnan di diferente tamafio, tur traha cu 100% 
materialnan recicla.Cinco departamento a anuncia 
nan participacion. Un hunta di huradonan a disfruta 
di evaluacion di e trabao basa riba originalidad, 
inovacion, variedad di material, presentacion y nivel 
di dificultad. 


E miembronan di Lagona Food & Beverage a 
yama bon bini na e huradonan na e coy pond 
na unda un shoco masha grandi mes, cu yama 
Pablo, a wordo inclui den e competencia, su 
plumanan traha for di pidanan di corki cu un boca 
di aluminium y blekinan machika cu a wordo uza 
pa su wowonan. E piesa tabata hopi detaya y bon 
termina. E entusiasmo di e team tabata contagioso. 


Departamento di Recursonan Humano a dedica su 
presentacion na abehanan, creando un Reina Abeha 
masha grandi mes traha di paper-máché geel cu preto, 
coffee stirrers di palo y pidanan di waya di coriente 
pa su pianan y halanan. E presentacion a inclui 
materialnan educativo y tambe informativo tocante 
bida di abehanan y nan importancia pa nos existencia. 


E departamento di siguridad a opta pa crea un 
Shoco Owl cu hala di papel, nan presentacion tabata 
tocante beneficio di recycling y importancia pa reduci 
desperdicio.Eforea Spa a recrea su logo di barbulet di 
flyers nan bieu, blekinan bashi di crema, materialnan 
di palo, waya electrico y otro tipo di cabuya. E trabao 
a wordo termina hopi bunita cu bastante atencion 
na detaye, cu un presentacion elocuente y preciso. 


Miembronan di Pool & Beach a crea un bunita tortuga 
blauw cu berde dorna cu santo blanco. Nan a uza cups 
recicla, tapa di boter, y corkinan corta pa crea e shell, 


__Competencia di Escultura 
t Recicla a tuma luga na Hilton 


cuuncabesyrabo bon midi. Nan ainforma e huradonan 
riba nan esfuerso pa yuda salba e populacion di 
tortuga den Caribe. E huradonan a disfruta e proceso 
di duna punto mientras cu cada departamento a 
bini cu nan estilonan original, tecnica y materialnan, 
dedicando hopi tempo pa ehecuta nan plan. 


Un reconocemento special ta bay na ganador Laguna 
Restaurant su team, kende su colaboracion tabata 
yena cu entusiasmo reflehando un team motiva y 
dedica. E esculturanan a wordo presenta den e Lobby 
manera expo pa bishitantenan y miembronan di 
team, pa reconoce y mustra esfuerso di cada team cu 
a participa. 

Corsou lo bai tin di haber cu un crisis di 


clima mas drastico cu e crisis di Covid 


WILLEMSTAD – Profesor Rob van Gestel, di 
Universidad di Tilburg y Universidad Catolico di Leuven 
na Belgica, a bati alarma riba posibel consecuencia drastico 
di e crisis climatologico binidero y e necesidad riba nivel 
gubernamental pa dedica atencion na esaki. Prof Van Gestel 
ta anticipa cu, aparte di tur sorto di crisis agudo, Corsou 
riba termino lo tin di haber cu un crisis di clima cu lo ta mas 
drastico cu e crisis di Covid. 


Cambio di clima ta bai compafia pa un aumento di 
tormentanan tropical cu ta pone cu turistanan ta considera 
Caribe como un area insigur y nan lo evita di bai, cu tur 
consecuencia cu esei ta trece cune. Ademas, erocion di 
playa y bliciamento di coral tambe lo hasi e region menos 
atractivo. Tambe por anticipa dafio na playa y luganan 
di estadia na costa ora e nivel di laman subi, loke lo tin 
consecuencia entro otro pa turismo. Sinembargo, e 
agendanan politico no ta paga atencion na e aspectonan ey. 


Mientrastanto Corsou (mescos cu Aruba) ta busca moda 
pa habri e refinerianan cu ta riba e lista di causante di e 
emicion mas halto di CO, pa cabes di poblacion na mundo. 
Mescos cu na Hulanda Fundacion Urgenda a logra den 
Corte cu Gobierno mester acelera reduccion di emicion di 
CO, Na Corsou (y Aruba) por yega un momento cu ta pidi 
un veredicto tocante medidanan urgente pa medioambiente. 


E caso den corte di Clean Air Everywhere (CAE) y 
habitantenan rondo di Refineria Isla contra Gobierno ta un 
advertencia y Gobierno di Corsou no por sconde mas tras 
di e argumento cu no tin lei cu restriccion pa emicion di 
materia dañino. 


Hues a husga a base di Tratado Europeo pa proteccion di 
derecho humano y libertadnan fundamental cu Gobierno 
tin e obligacion pa crea un cuadro legal y administrativo 
apropia cu ta brinda proteccion efectivo contra deterioro di 
e bida priva y e ambiente residencial. 


Corte di Husticia a comberti castigo 
di prizon di veterinario pa condicional 


WILLEMSTAD - Corte Comun di Husticia di ayera a 
dicta castigo di prizon condicional di tres aña y un castigo 
di trabou di 240 ora pasobra e veterinario a herida su bisiña 
cu un skopet di kelki dos aña pasa den Toni Koentje. Na 
mei di e mesun aña tabatin otro incidente caminda bisiña di 
e sospechoso a los un tiro di kelki riba su bisiña di 76 aña. 


Ela herida e bisiña y e victima a spanta tremendamente di 
e comportacion agresivo aki. Corte di Husticia a condena 
e veterinario tambe pa posecion ilegal di skopet di kelki y 
pasobra e no tabatin permit pe arma. E huesnan a tuma e 
pistolero esaki masha na malo pasobra e por a leciona su 
adversario mortalmente. 


Sinembargo Corte di Husticia a yega na un veredicto mas 
misericordioso aunke cu e castigo incondicional cu a pidi 
den prome instancia ta hustifica considerando e prueba. 
Sinembargo Corte a limita pa dicta un castigo condicional 


fuerte y un castigo di trabou forsa di 240 ora. Corte a tene 
consideracion cu aspectonan di e caso, e sircunstancia 
personal di e acusado y consecuencia di un castigo 
incondicional. E acusado tin un clinica di animal cu hopi 
cliente y si e bai sera e tin cu sera e clinica. Ademas Corte 
tene cuenta cu e culpa di e bisiña den e conflicto di bisiña. E 
veterinario a bira furioso ora e bisiña a destrui e muraya cu 
ta separa nan curanan y a manda e pida palunan den cura di 
e bisiña riba yiu di e veterinario. 


Ademas corte a tene cuenta cu e acusado ta conciente di su 
comportacion malo y a bai sicologo mesora pa tratamento. 
Reclassering a reporta riba e peliger cu e acusado lo ripiti su 
comportacion como poco posibel. 

P'esei e castigo di prizon condicional di 12 luna y 240 ora 
di trabou forsa, E culpabel tin cu paga su bisiña daño y 
perhuicio y awor tanto e partidonan como Ministerio Publico 
tin dos siman pa apela na Corte Supremo na Hulanda. 

Mainta 


| BONAIRE | ONAIRE 


Mester revalua fundeshi di 
democrasis Reparticion di poder 


WILLEMSTAD - Prof Van Gestel ta spera un papel 
mas activo di Conseho di Consulta den tipo di caso 
asina. Na su opinion e doctrina di trias politica di 
Montesquieu for di 1748 — pa reparticion di poder 
ehecutivo (Gobierno), poder legislativo (Staten) y 
poder hudicial (Corte di Husticia) pa tene otro den 
balansa — merece un re-evaluacion. 


Tempo a cambia drasticamente. E tempo aya no 
tabatin ainda partido politico, organo administrativo 
independiente, corte supranacional, tratadonan di 
derecho humano, etc. Awendia lei nobo ta drenta 
na vigor, caminda tin biaha hasta parlamento no ta 
envolvi, como resultado di tratadonan internacional y 
hurisprudencia di Corte Europeo pa derecho humano 
por ehempel. 


Si gobernantenan no ta di acuerdo ora corte a yama nan 
atencion riba un kier otro, semper nan por introduci 
of adapta lei. Covid-19 a demostra un biaha mas con 
vulnerabel Corsou ta sosialeconomicamente y con lihe 
economia por yega na un paro, pa despues hopi bes ta 
pidi sosten di Hulanda. Hustamente den un tempo cu 
Gobierno ta menasa di inunda RvAC cu peticion pa 
conseho urgente, na interes di generacionnan binidero 


RVAC mester tene e consecuencianan riba termino 
largo na bista, segun prof Van Gestel. Tin un crisis 
di clima cu consecuencia serio pa habitabilidad di 
Corsou pa generacionnan cu bini, ta importante pa Pais 
Corsou hunto cu Hulanda percura pa tuma medidanan 
structural pa evita e consecuensianan irevisibel di e 
crisis di klima of pa limita e efecto mas tanto posibel. 
No por warda te ora awa alcansa literalmente te na 
altura di bo lipnan y e habitantenan busca nan porvenir 
otro caminda como refugiado climatologico, Corsou 
mester drenta den dialogo en todo caso cu e otro 
paisnan den Reino. 


Pandemia di Corona a tira nos 15 aña bek 


WILLEMSTAD - E mensahe cu Secretario di Estado 
Alexandra van Huffelen tabatin antayera pa sector 
comercial di Corsou tabata pa probecha di e potencia 
cu Corsou ta ofrece di e optimismo di nos hendenan. 


E sa cu Corsou no ta pasando si añanan di mas facil 
pasobra Pandemia a dal nos duro despues di añanan di 
paralisis social y economico. Desempleo halto entre 
hubentud a sigi subi, pobresa a aumenta drasticamente 
y Corona a tira nos 15 atras. 


Entrada pe capita di nos isla tin años ta baha. Tin 
pobresa, tin problema social, no tin perspectiva y tur 
hende ta sinti inflacion den su potmoni. Y ora e papia 
cu nos hendenan no ta straño cu nan kier busca un 
miho futuro otro caminda. Esei ta un realidad pero tin 
otro realidad cu ta e potencia di Corsou. 


Corsou tin un hafexcelente, empresa 
nobo ta lantando cu ta traha riba 
combustibel liber, tin oportunidad 
den drechamento di barco. 
Oportunidadnan no necesariamente 
prometedor cu e problemanan den 
Dok, problemanan di transporte den 
haf y un sector digital excelente y 
naturalmente turismo. 


Y si tur e factornan aki tabat'ei 

desenas di aña, con bin nan no a duna fruta. Pero tur 
cos ta cuminsa cu bon gobernacion y esei nos falta 
desenia di afia pasobra bon gobernacion no ta a tur 
dia saca potret cu personanan prominente cu ta yega 
‘dop’ y sigi bai. Bon gobernacion no ta un album yen 
di potret cuanto hende importante bo a topa. 

Cantidad di consehonan no solicita 
na Conseho di Consulta Corsou a subi 


WILLEMSTAD - Normalmente Conseho di Consulta 
di Corsou (Raad van Advies Curacao, RvAC) ta masha 
cauteloso pa duna Gobierno conseho sin cu nan a pidi p'e, 
pero na 2021 esei a sosode tog na sinco ocacion. 


Den e relato anual mas recien cu a saca e siman aki, a para 
keto detayadamente na e dato remarcabel aki. Den e aña 
tras di lomba RvAC a trata 28 peticion pa conseho; den 8 
caso tabata trata di un peticion urgente. 


Wel ta asina cu esei tabata algo menos cu den e prome 
aña di Covid-19, pero regularmente RvAC ta mustra cu e 
condicion ta cu esnan cu hasi e peticion mester a hasi bon 
trabou prepatorio prome, mientras cu nan mester splica 
tambe e necesidad di un tratamento rapido. 


Despues mester duna RvAC e tempo necesario pa e bini 
dilanti cu un conseho bon delibera. Cu regularidad Gobierno 
ta hañ'é den preta di tempo, pero esei no por bai a costo di 
calidad di legislacion. Tog RvAC a logra den tur ocho caso 
pa reacciona denter di tres siman riba peticionnan pa un 
conseho urgente. 


Conseho di Consulta general ta sigui pidi atencion pa 
e necesidad pa drecha calidad di e proposicionnan di lei 
di iniciativa cu bini for di Staten, den e relato a hasi e 
sugerencia pa envolvi huristanan legislativo den esaki. Of 
pa entrena e conseheronan huridico di (miembronan di) 
Staten den conocemento di legislacion. 


Consehonan no solicita 

RvAC no ta obliga pa duna conseho solamente ora entrega 
proposicion di lei; di su mes tambe RvAC por bini cu 
conseho. Conseho di Consulta varios biaha a keda di duna 
conseho cu no a pidi p'e; na 2016 dos biaha y tanto na 2019 
como na 2020 tabatin uno. 


Porlo general RvAC ta masha cauteloso pa saca un conseho 
sin cu a pidi p'e, loke ta refleha den e cantidad abou di e 
tipo aki di conseho cu a saca den e afianan tras di lomba. 


Prome cu prof Rob van Gestel den su contribucion tematico 
na e relato anual aki a bini cu e recomendacion pa bai hasi 
mas uso di e medio aki, RvAC na 2021 a duna Gobiernu na 
sinco ocacion un conseho no solicita. 


Tarifa di gasolin y electricidad 
ta subi, diesel y awa ta baha 


WILLEMSTAD - Entrante diamars 31 di mei 2022 
e tarifa regula di gasolin ta subi y diesel ta baha na 
Corsou. E tarifa di electricidad ta subi y awa ta baha 
entrante diaranson 1 di juni 2022. 

Esaki Bureau Telecommunicatie en Post (BT&P) 
ta participa den su comunicado mensual riba e 
particularidad aki. E cambionan di tarifa pa luna 
di juni 2022 pa gran parti ta basa riba compra dor 
di Curoil durante april 2022. E fluctuacion di preis 
riba mercado internacional ta hopi fuerte e ultimo 
simannan. 

Esaki ta refleha e insiguridad grandi riba mercado 
y por tin efecto di aumento di preis den e proximo 
lunanan como consecuencia. BT&P ta determina e 
tarifa basico pa tanto awa como electricidad un biaha 
pa afia. Eseinan ta e tarifanan maximo cu por usa 
un luna largo. Cu e procedura aki, cu ta considera 


factornan internacional y local, e supervisor BT&P ta 
vigila e entrega di combustibel, awa y electrisidad na e 
poblacion local di forma independiente y transparente, 
pa esaki ta continuo y rasonabel. Por mira e ahustenan 
exacto den e tarifanan riba www.btnp.org. 

SPECIAL 


UN SNECHI DI PALABRA DI DIOS 


VII DIADOMINGO DI RESURECCION 29.05.22 #365 
I lectura: Ech 7, 55-60 
Salmo: 97 
ll lectura: Rev 22, 12-14.16-17.20 


Evangelio: Hn 17, 20-26 


Den e tempo aya Hesus a hisa su wowo na shelo y a bisa: “Mi no ta resa solamente pa e discipelnan aki, ma tambe pa esnan cu pa 
medio di nan palabra lo kere den Mi. Tata, mara nan tur por ta un, manera Abo ta den Mi y Ami den Bo, pa asina nan por ta den 
nos, pa mundo kere cu Abo a manda Mi. Mi a duna nan e gloria cu Abo a duna Mi, ya nan por ta un manera nos ta un: Ami den 
nan manera Abo ta den Mi. Pa nan ta den Mi, ya nan por bira completamente un. Pa asina mundo haya sa cu Abo a manda Mi y 
stima nan manera Bo a Stima МЇ. Tata, Mi kier pa esnan cu Bo a duna Mi ta caminda Mi ta, ya nan por mira Mi gloria; e gloria cu 
Bo a duna Mi, pasobra Bo a stima Mi prome cu creacion di mundo. Tata husto, aunke mundo no conoce Bo, Ami si tabata conoce 
Bo y e hendenan aki a bin haya sa cu Аро а manda Mi. Mi a laga nan conoce bo nomber y lo Mi sigui haci bo nomber conoci. Ya 
e amor cu cual Bo a stima Mi, por ta den nan y Ami tambe por ta memey di пап’ 


Palabra di Señor. 


MENSAHE 


Oracion ta algo esencial den bida di cada ser humano. E ta un forma di comunicacion y dialogo cu nos Creador. San Huan de la Cruz a bisa: “Esun 
cu ta huy oracion ta huy tur cos cu ta bon.” Loke ta e oxigeno pa pulmon esey ta oracion pa nos alma. Sin oracion nos lo keda comosifuera 
sin aire y nos bida spiritual lo muri. San Pablo ta bisa nos: “Resa sin cansa” (1 Tes 5,17). Den Ef 6,18 lo bolbe ripiti: “Resa na tur momento”. 
Constantemente nos ta mira con Hesus tabata retira pa resa. Tambe El a siña nos e oracion excelente di “Nos Tata” . 


Evangelio di awe tambe ta trece un oracion di Hesus. Den e oracion aki nos por distingui tres topico. 
e Hesusta resa pa unidad di su discipelnan y esnan cu den futuro lo bira su discipelnan. 


No ta trata djis di biba cu otro, sino aspira un comunion segun ehempel di comunion di Santisima Trinidad: “Tata, mara nan tur por 
ta un, manera Abo ta den Mi y Ami den Bo.” Asina cu ta trata di un comunion lo mas perfecto posibel. Satanas no por kita balor di 
sacramentonan ni tampoco balor di oracion, pero por provoca division. E tentacion pa nos sinti superior cu otro ta masha peligroso y ta 
dividi humanidad. P'esey tambe nos mester resa pa nos mes y pa otro pa nos no cay den tentacion di division sino busca reconciliacion 
y comunion. Solamente di e manera aki nos por duna testimonio cu nos ta di Cristo. 
e Hesus ta resa na Su Tata p'E haci nos mira y participa den su gloria. Esey tambe ta nos meta final. Biba den comunion cu Dios у 
contempla Su gloria. E contemplacion aki mester haya inicio den oracion contemplatico den nos bida di tur dia. 

e Hesus ta resa pa nos ta refleho di Su amor y berdad. Nos mester ta manera un buki di bijbel habri. Pa esnan cu kisas ta descuida lesamento 


di Bijbel por percibi den nos comportacion presencia di un amor divino. Un amor cu ta refleha e amor di Dios mes. 


ORACIÓN 


No laga nos cay den tentacion di division. 


PROPOSITO 


Resa cu bo famia oracion “Nos Tata” y reflexiona riba su contenido. En particular riba e palabra “Nos” pa 
medio di cua nos ta reconoce cu nos ta rumannan y nos ta yama pa biba den comunion cu otro. 

cca. REI 
WHO ta confirma di 200 caso di 
monkeypox den 20 pais rond mundo 


Ayera World Health Organization a informa oficialmente cu 
te cu fecha ey, tin algo mas cu 200 caso di monkeypox den 
20 pais registra y aki ta trata di paisnan cu no usualmente ta 
conoci pa tin e malesa inusual aki pero cu e epidemia aki por 
wordo domina. 


Durante di un conferencia di prensa ayera WHO su director, 
dr Sylvie Briand cu na e momento aki no a premira ningun 
situacion serio y e hecho cu e virus aki a presenta den 
paisnan cu usualmente no sa tin esaki, ta debi na cambio den 
comportacion di humano. 


Na inicio di e siman aki, un oficial halto di WHO a bisa 
cu e virus aki a presenta su mes tambe na paisnan Europeo 
como tambe na Merca, Israel, Australia y cu na Spaña e 
monkeypox a concentra su mes den dos luga di sex na Spaña 
y Belgica. 


Ayera oficialnan Spaño a informa cu e total di casonan 
registra den e pais, a aumenta te na 98 di cual uno di e un 
muhe kende su infeccion ta directamente relata cu e cadena 
di transmision cu anteriormenta tabata indica cu ta cerca 
hende homber so e monkeypox aki ta presente. 


HOMBER GAY 


Dokternan na Inglatera, Spaña, Portughal, Canada y Merca 
y otro paisnan, a nota cu mayoria di esunnan afecta, ta di 
e grupo di hombernan homosexual of bisexual of cerca 
hombernan cu ta haci sex cu otro homber. 


E malesa ta afecta e hendenan aki mas pa motiboi di nan 
orientacion sexual y scientificonan ta adverti cu e virus lo 
cuminsa afecta otronan si e transmision menciona no wordo 
desvia. 


Varios pais cu tin e casonan aki caba, manera entre otro 
Inglatera, Alemania, Canada y Merca, ta evaluando si vacuna 
contra si smallpox, esta bruhela normal, por wordo usa pa 
stagna plamamento di e monkeypox segun WHO e tin su 
grupo di experto ta atendiendo e posibilidad aki y dentro di 
algun dia lo duna informacion relaciona cu e posibilidad aki. 


Dr. Rosamund Lewis, hefe di e departamento di smallpox 
di WHO, a mustra ayera cu no tin necesidad di un proceso 
di vacunacion masal mustrando cu monkeypox no ta plama 
asina rapido y pa esaki tuma luga mester tin contacto di 
cuero cu cuero entre un persona cu ta contagia y otro hende 
cu no tin esaki. 


Notinunvacunapresico cuawordo desaroyapa monkeypox 
pero WHO ta calcula cu vacuna contra smallpox, ta 85% 
efectivo copnra di monkeypox. 


Given the limited global supply of smallpox vaccines, 
WHO's emergencies chief Dr. Mike Ryan said the agency 
would be working with its member countries to potentially 
develop a centrally controlled stockpile, similar to the 
ones it has helped manage to distribute during outbreaks 
of yellow fever, meningitis, and cholera in countries that 
can't afford them. 


“We're talking about providing vaccines for a targeted 
vaccination campaign, for targeted therapeutics,” Ryan 
said. “So the volumes don't necessarily need to be big, 
but every country may need access to a small amount of 
vaccine.” 


Most monkeypox patients experience only fever, body 
aches, chills and fatigue. People with more serious illness 
may develop a rash and lesions on the face and hands that 
can spread to other parts of the body. 

The Lord is my shepherd; | shall not want. 

He makes me to lie down in green pastures: he 
leadeth me beside the still waters. He restoreth my 
soul: he leadeth me in the paths of righteousness 
for his name's sake. 


Psalm 23 


With deep sorrow we announce the passing 
away of our beloved mother, grandmother, 
and great grandmother 


Edna Robertine Peperman-Williams 
Sunrise May 6, 1927 
Sunset May 23, 2022 


Widow of Leonard (Leo) Pepermans 
Left to mourn are her: 
Children: 


Grandchildren: Leonard Romondt, Aldino & Inge 
de Luca, Chris & Victoria Romondt, Alessandro 
& Astrid de Luca, Edna & Manuel Requena, 
Leon & Ksennia Pepermans, Richard Pepermans 


Carol, Gerry and Wilma, Maria 


Great grandchildren: Christian, Dean, Leo, 
Vitaly, Giuliana, Leah, Alessia, Anastacia, Sophia 


Brother: TOmére Williams 


Nieces: Jacqueline Williams and family, Tjissy 
and Martin Puynen-Pepermans and family 


Cousin & bestfriend: Beulah Cotarelo-Indgoras 
and daughters Mary, Sandra and Tina 


Family: Peterson, Halley, Williams, Pepermans 


Buriel will take place on Monday May 30, 

2022 at Aurora Funeral Home from 2 pm to 

4 pm, then to her final resting place in the 
central cemetery at Sabana Basora. 


Diasabra 28 di Mei 2022 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Sefior ta hasi” 
Salmo 33 


Cu dolor na nos curason, nos ta participa fayecimento 
di mama, ruman, tanta stima: 


Sra. Hyacintha Kelly-Dabian 
Mihor conoci como “Dinichi” 
Viuda di Johan Emmanuel Kelly 
*16-08-1925 - 123-05-2022 
Tata: {Pamfilio Segundo Dabian 
Mama: TAbelina Dabian-Maduro 
Na nomber di su: 

Yiu: Roland y Patricia Kelly Ruiz-Orozco na Hulanda 
Sobrina stima manera yiu: Dalila Dabian 
Rumannan: Sra. vda. Elsa Dabian y yiunan na Hulanda 
Sra. vda. Violeta Wester-Dabian y tPooy Wester y yiunan 
Sr. Evi (TX-130) y Sra. Chichi Dabian-Geerman y yiunan 
Sr. Haime y Yvonne Dabian-Lee y yiunan. 
1Sra. Irma Dirksz-Dabian y {Jerry y yiunan 
1 Sr. Keesi Dabian-Zievinger y {Maria y yiu 
1Sra. Lucy Coll-Dabian y TAntonio y yiunan 
Sra. Jolanda Tromp-Dabian y tLucio y yiu 
Sr. Piet Pena y Sra. y yiunan na Sto Domingo 
Sr. Chico Peña 
Sua y cuñanan: Niky Kelly y tSra.Clarita Kelly 
1 Sra. Luisa Kelly 
t Sr. Balbino Kelly y yiunan 
T Sra. Stefanita Kelly na USA 
t Sra. Sara Kelly-Ridderstap у yiunan 
t Sr. Nady Kelly 
Sobrina y sobrino nan na Aruba, Hulanda y Sto Domingo 
Primo y primo nan na Hulanda y Peru. 

Comer y compernan, ihanan y conocirnan 
Staff y personal di Huize Maristella afdeling Aloé. 
Demas famianan: Kelly, Dabian, Ruiz Orozco, Dirks, Coll, 
Tromp, Wester, Maduro, Geerman, Lee, Peña, Vrolijk, Croes, 
Harms, Semeleer, Ridderstap, Ras 


Ta invita pa acto di entiero cual lo tuma lugar 
na Misa Inmaculada concepcion na Sta Cruz 
diasabra 28 di mei 2022 di 2’or pa 3:30di 
atardi. Despues lo sali pa Santana Catolico na 
Sta Cruz. 


Enbes di flor of krans lo tin un box 
disponibel pa bon causa. 


Nos disculpa si den nos tristesa nos por a 
lubida algun famia of conocir. 


Disculpa nos despues di entiero no ta 
ricibi bishita di condolencia na cas 

“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Sefior ta hasi” 
Salmo 33 


Cu imenso tristesa na nos curason, nos ta anuncia 
fayecimento inespera di: 


Alberto Wernet 
ALL conoci como “Beto” 


* 28 Mei 1953- {18 Mei 2022 


Su mayornan: 


{Francisco Wernet y TAbelina 
Maduro Wernet 


Na nomber di su: 
Esposa: Maria Leugia Croes Wernet 
Yiu: Lugbelkis Wernet y Mariano Ras 
Nietonan: 


Zayden Alberto Leonardo Ras, Zaion Shamiro Nathaniél 
Ras, Emanuél Ocean Zen Ras 


Manera un yiu: Jeannuare y Jeandruw Erasmus 


Бре; {Silverio Leanardo Croes, 1Maria Magdalena 
Loefstop Croes 
Suegra: Lucia Ras 


Rumanan: 


1 Tecla Wernet y famia, Silvia y 1 Nadi d y famia, 
Mario Wernet, Maria y Arsenio Ras y famia, Toms 
Wernet, 1 Casilo Wernet 


Sobrino(a)nan: 


Jacqueline y famia, Jose y famia, Tibisay y famia, 
Carlos y famia, Miguel y famia 


Sobrina stima: Zeraida I famia 


Migna y famia 
Due: , Nena Koolman-Wernet y famia 
mo: 
Doci Werleman y famia, Prima stima: Fabia Wernet y 
amia 
Padrino: Ambrosio Werleman y Cornes Wernet 


Amigonan cerca: 


Brian Waterham, Willy Croes, Ricky Croes, Chai 
Loefstop, Eti Werleman, Rudolf Gomez, Eduart de 
Mei, Jose, y amigonan di bow palo di cas ariba 


Prima y primonan, bisinanan y conocirnan 


Demas Famia: Wernet, Croes, Loefstop , Ras, 
Maduro, De Cuba, Erasmus, Flanegin, Kastaneer, 
Varis, Greaux, Werleman, Vrolijk, Koolman, Dañe, 


Danjo, Dirks, De Mei 


Ta invita na acto di entiero cu lo tuma 
lugar diasabra 28 Mei 2022 


Di 9or pa 11or di mainta na Aurora 
funeral home, despues pa santana 
catolico na paradera. 


Despues di entiero nos no ta ricibi 
bishita di condolenia na cas 


Diasabra 28 di Mei 2022 


Salmos 116:15 
Estimado es a los ojos de jehová, la muerte de sus santos. 
Cu inmenso dolor den nos curazon, nos kier anuncia e fallecimento di nos mama,wela stima 


4. 


Andrea Arismendy 


Acto di entiero lo wordo anuncia despues. 


“Señor ta mi wardador, mi'n tin falta di nada 
Den cunucu di yerba Бегде e ta ponemi sosega. 
Eta hibami na awa trankil, 

Pa mi bolbe haña forsa”. 

Salmo: 23 


Cu inmenso tristesa na nos curazon, pero conforme cu boluntad di Dios 


nos ta participa fayecimento inespera di nos tata, welo, bisawelo, 
suegro, cuña, swa y rumannan stima 


Sr. Jacinto Tromp 
Mihor conoci como Chinto 
*25-03-1936 - {24-05-2022 


tsra Josefa (Fita) Tromp- 


Na pgmber di su Esposa: 


Yuinan: Felix Maurits y Shelly Tromp-Saladin 
Raymond y Aurora Tromp-Pais 
Mauricio Alejandro Tromp, Jeremy Tromp 
Ashley y Nick Sepeda-Tromp 
Priscilla Tromp y Kevin Arends 
Gianomo Pais y Jessica Rydh 
Bisanieto: Maddox Tromp 
Ronin Sepeda Tromp 
Surumanan: Mario Tromp y Eva Thijssen y famia 
Juan y Aida Tromp-Dijkhoff y famia 
{Faustina Tromp y famia 
Judith y Robby Falconi-Tromp y famia 
Glenny Tromp y famia 
TRommy Tromp 
Lucy y tAugustin Dijkhoff-Trimon y famia 
TAmerico y {Lena Trimon-Geerman y famia 
TAnnie y Fabian Kelly-Trimon y famia 
{Enrique y {Victoria Trimon-Scharbaay y famia 
{Julieta y {Felipe Erasmus-Trimon y famia 
Thomas y 1 Veronica Trimon-Croes y famia 
Margarita y {Chico Donata-Trimon y famia 
Vda Emma y tRoeli Odor-Trimon y famia 
Andres y Clara Trimon-Arendono y famia 
{Toribio y {Maria Trimon-Coronel y famia 


Swa y Cuñanan: 


Sobrinono(a)nan, primo(a)nan, comer y compernan, bisinjanan 


Demas famia: Tromp, Trimon, Dijkhoff, Geerman, Schaarbaay, Erasmus, Donata, 
Croes, Odor, Aredono, Coronel, Kelly, Falconi, Coutinho, Petrochi, Figaroa, 
Saladin, Pais. 


Ta invita pa asisti na acto di entiero cual lo tuma lugar dialuna 30 di mei 2022 na 
misa Sta Anna Na Noor y despues pa santana catholicon a Noord. E restonan 
mortal di Chinto lo ta reposa for di 2'or den misa Sta. Anna. 


Nos kier pidi disculpa si nos por a lubida un of otro famia den nos tristesa, enves 


di flor y krans si kier por hasi un donashon na Stichting Tehuis Jaburibari. 

